[{"text_idx": "#000000", "text": "Emadusest ja EMOst ja puhkusest"}, {"text_idx": "#000001", "text": "Ma olen proovinud siia jo\u0303uda juba va\u0308ga pikka aega ja tegelikult on mul ko\u0303ik eeldused selleks ta\u0308idetud ka, et jo\u0303uda. Juba pikemat aega olen igal o\u0303htul valiku ees: kas minna magama vo\u0303i blogi kirjutama. Nagu na\u0308ha, siis siia ma jo\u0303udnud pole ja olen alati valinud selle esimese. Ma lihtsalt ei ole suutnud muudmoodi. Na\u0308iteks ta\u0308na ja\u0308in Roosiga kogemata kell kuus juba magama ja alles u\u0308kspa\u0308ev vanemate juures maal olles juhtus sama asi."}, {"text_idx": "#000002", "text": "Tunnen viimasel ajal, kuidas ma oleksin justkui kuskil surnud ringis. Natuke nagu lo\u0303ksus selle ema-rollis. Kuna Elmar on va\u0308ga palju to\u0308o\u0308l ja muud \"turvavo\u0303rku\" meil siin Sakus otseselt ei ole, olen ma kogu aeg lapsega koos ja ha\u0308sti raske on leida hetke iseendale. Ko\u0303ik pa\u0308evad imevad mu energiast nii tu\u0308hjaks, et o\u0303htuti, kui on see \"minu aeg\" ja Roos juba magab, ei jo\u0303ua ma midagi teha ja ainuke hea mo\u0303te on pea padjale panna, et ja\u0308rgmine pa\u0308ev natukenegi energiat oleks uue auruga kogu teekond ja\u0308lle ette vo\u0303tta. Sellises ringis elades on ha\u0308sti raske tunda end naisena, elukaaslasena, so\u0303brannana. Raskem, kui ma oleksin osanud ette kujutada. Kogu maailm tegelikult keerleb selle ta\u0308iusliku pisikese inimese u\u0308mber ja nii tore ja armas ja ilus kui see ka poleks, on kohati lihtsalt ha\u0308sti raske vaimselt hakkama saada."}, {"text_idx": "#000003", "text": "Kui kogu selle ta\u0308iusliku segaduse juures tekib ka vo\u0303imalus saada aega iseendale, tekivad su\u0308u\u0308mekad. Ma tean, et on inimesi, kes suurima ro\u0303o\u0303muga vaatavad meie last, et mina vo\u0303i meie saaksime natuke oma aega, aga ikkagi.. Kui na\u0308iteks Elmar lapsega kahekesi ja\u0308a\u0308b, mo\u0303tlen ma, et palju o\u0303igem oleks siis juba perena aega veeta, mitte minul u\u0308ksinda. Kui keegi kolmas last vaatab, mo\u0303teln ma, kas ta pa\u0308riselt ka viitsib ega tee seda vastu oma tahtmist? A\u0308kki ta ei tahtnud lihtsalt a\u0308ra o\u0308elda? Ma isegi tean seda, et suure to\u0303ena\u0308osusega on see ta\u0308ielik u\u0308lemo\u0303tlemine ja kui palju tahes mu hing ka oma aega ei vajaks, on selle saamise korral hullult raske seda pa\u0308riselt ka nautida."}, {"text_idx": "#000004", "text": "Mitte lapsevanem olles ei osanud ma iial sellele mo\u0303elda, et emad vo\u0303ivad nii tunda. Ma poleks kunagi osanud o\u0303igel ajal o\u0303iges kohas o\u0303iget abi pakkuda oma so\u0303brannadele vo\u0303i tuttavatele, kellel beebid olid. Ta\u0308na ma tean, kui va\u0308a\u0308rtuslik ja tegelikult ka eluta\u0308htis on oma aeg ja oma tassi ta\u0308itmine emale, et mitte murduda. Et mitte muutuda liiga na\u0308rviliseks. Et mitte mattuda ema-rolli, mis on nii ta\u0308iuslik, aga va\u0308ga raske. Tihtipeale ku\u0308sitakse, kuidas lapsel la\u0308heb, mitte aga seda, kuidas emal la\u0308heb. Ma olen nii ta\u0308nulik, et ta\u0308nu oma kogemusele oskan ma kindlasti rohkem toeks olla oma so\u0303brannadele nu\u0308u\u0308d ja tulevikus. Palun vabandust, et ma seda ehk nii seni teha pole osanud!"}, {"text_idx": "#000006", "text": "Minnes siit edasi Roosi teemal, tahaksin ma nutta. Mu pisike Roos sai ta\u0308na 11-kuuseks ja mulle ei mahu pa\u0308he, et kuu pa\u0308rast ta\u0308histame tema aastast su\u0308nnipa\u0308eva. Ma vo\u0303in kihla vedada, et alles eile sain ma teada, et Roos on tulemas ja alles eile la\u0308ksin su\u0308nnituse esilekutsumisele. Eile su\u0308nnitasin ka ja eile tal oli alles esimene minisu\u0308nna. Ja teine ja kolmas. Ja eile alles tuli tal esimene hammas ja alles eile hakkas ta roomama ja keerama ja istuma ja seisma ja naeratama ja kallistama ja musitama ja oma naba na\u0308itama ja o\u0308o\u0308sel paremini magama. Ko\u0303ik see ju juhtus alles! Vaatan teda praegu la\u0308bi beebimonitori kaamera, kuidas ta ringutas ja korraks liigutas. Ta on nii ta\u0308iuslik ja ma olen lihtsalt nii ta\u0308nulik, et see pisike tu\u0308druk mu ellu tuli. Ko\u0303igi raskuste ko\u0303rval, millest enne kirjutasin, on armastus tema vastu suurim. Pa\u0308evad on pikad, aga aastad lu\u0308hikesed, nagu Elmari vennanaine armastab o\u0308elda. See on nii to\u0303si! Kuna aga ma plaanin teha kuu pa\u0308rast ka ainult Roosile pu\u0308hendatud postituse, siis ma rohkem hetkel sel teemal siin ei peatu, sest juba jooksid kaks esimest pisarat mo\u0308o\u0308da po\u0303ske alla, aga need peaks hoidma hoopis ja\u0308rgmise postituse kirjutamise ajaks vist, hehe.."}, {"text_idx": "#000007", "text": "Ka\u0308isime na\u0308dal-kaks tagasi Roosiga EMOs (ko\u0303ik on korras!) ja ma olen siiani natukene s\u030cokeeritud sellest, et seal pa\u0308riselt ka oli ja on selline suhtumine, nagu ma kuulnud olin. Sealsed kaks valvearsti (ma ei tea, mis nende ametinimetus on, kes seal ees kohe pisikeses toakeses on, verd vo\u0303tavad ja esimesena sinuga tegelevad?!) olid esimesest hetkest sinna sisse astudes nii ebameeldivad, u\u0308lbed ja ku\u0308lmad, et kuidagi ha\u0308sti paha tunne oli OMA LAPSEGA nende juures olla. Esiteks ra\u0308a\u0308kisid nad vene keeles u\u0308he isaga ha\u0308sti inetult (elmar sai vene keelest aru) ja hiljem klats\u030cisid seda isa omavahel ja teistele to\u0308o\u0308tajatele nii, et ko\u0303ik ootajad koridoris vo\u0303isid kuulda, mida nad sellest mures isast arvasid. Ebanormaalne ja VA\u0308GA ebaprofessionaalne. Teiseks ra\u0308a\u0308ksid nad va\u0308ga inetult teismelisest tu\u0308drukus, kes nende ka\u0308su peale ei suutnud kohe pissiproovi anda. Po\u0308o\u0308ritasid seal silmi ja suhtlesid selle tu\u0308druku ja ta emaga va\u0308ga ku\u0308lmalt. Kolmandaks tundsin ma ise, kuidas minuga suheldi u\u0308limalt ebaviisakalt ja kui ma ei saanud aru, et meie numbrit kutsuti sinna ette tagasi, karjus umbes minuvanune to\u0308o\u0308taja mulle teisest koridori otsast ko\u0303igi ees, et \"TEID OODATAKSE JU?!?!?\" nii, nagu ma oleks viimane idioot. Ma polnud varem lastehaigla emos ka\u0308inud ja ma ei saanud kohe aru sellest su\u0308steemist, mis seal ja\u0308rjekorranumbriga toimub. Lo\u0303puks vo\u0303ttis u\u0308ks nendest ebameeldivatest to\u0308o\u0308tajatest Roosilt na\u0308pu otsast verd ja lapse karjumise peale u\u0308tles a\u0308rritunult: \"Oiii, nu\u0308u\u0308d oled nii vihane, jah. Paha arst teeb sulle haiget.\" Kui ma selle peale leebelt Roosile sosistasin, et arstid ei ole pahad ja teevad su hoopis terveks, siis see naine po\u0308o\u0308ritas silmi ja u\u0308tles, et \"ikka olen ju paha, torkan siin augu so\u0303rme ja teen haiget.\" Ma ei taha kunagi Roosile sisendada seda, et arstid teevad haiget vo\u0303i on pahad, seega ajas mind see suhtumine nii na\u0308rvi seal. O\u0303NNEKS oli aga lastearst, kes meid oma kabinetis vastu vo\u0303ttis, u\u0308litore ja to\u0303esti u\u0308livo\u0303rdes hea suhtleja nii minu kui Roosiga."}, {"text_idx": "#000008", "text": "Ma ei mo\u0303ista inimesi, kes valivad oma to\u0308o\u0308kohaks sellise koha, kus nad puutuvad kokku lastega ja ise samal ajal on sellised.. Nii kahju on mo\u0303elda, kuidas EMOsse tulevad ju lapsevanemad, kes on oma lapse pa\u0308rast hirmul, mures ja siis nendega ka\u0308itutakse nii?!"}, {"text_idx": "#000009", "text": "O\u0303nneks on aga vahepeal juhtunud palju toredaid asju ka! Na\u0308iteks ka\u0308isime jaanipa\u0308eval Elmari so\u0303bra perega Haapsalus puhkamas. Vo\u0303i noh, pidime minema. Sinnajo\u0303udes avastasime varsti, et meie bookitud SPA on ikka remondis, kuigi pidi just sel pa\u0308eval avatama. O\u0303nneks tuldi meile seal vastu ja saime tasuta broneeringust loobuda ja endale uue koha otsida. Meie po\u0303hiline soov oligi spaa osa, et meie beebs ja teiste beebi saaksid ujuda. Kuna sealkandis enam midagi saada polnud, po\u0303rutasime hoopis Pa\u0308rnusse ja veetsime o\u0308o\u0308 seal. O\u0308o\u0308bisime Strandis ja ma ei tea, mina pigem tagasi ei la\u0308heks. Kui Bookingus na\u0308itas vanniga tuba, siis tegelikkuses vanni polnud. Restoraniga la\u0308ks veits nihu ja me ei ja\u0308a\u0308nud absoluutselt rahule teeninduse osaga just, toit oli okei. Spaa osa oli o\u0303nneks selles mo\u0303ttes mo\u0303nus, et hotell oli suur, rahvast tundus u\u0308lipalju, aga basseinid olid meie ka\u0308imise ajal po\u0303himo\u0303tteliselt tu\u0308hjad."}, {"text_idx": "#000010", "text": "Ja\u0308rgmisel pa\u0308eval peale hommikuso\u0308o\u0308ki vo\u0303tsime suuna poodi ning siis ju ta\u0308di juurde Sinti. Na\u0308gime u\u0308le 1,5 aasta mu Inglismaal elavat ta\u0308ditu\u0308tart ja tema 8-kuust poega. Niiiiiiiii a\u0308ge oli ja samas lihtsalt niiiii kurb, et isegi la\u0308hedalt sugulased olles ei ole vo\u0303imalik kogu aeg seda pisikest kutti na\u0308ha ja Roosil temaga koos u\u0308les kasvada. O\u0303nneks aga lisaks kahele sealveedetud pa\u0308evale ka\u0308isid ko\u0303ik mu kolm ta\u0308ditu\u0308tart koos pisikesega meil Sakus ku\u0308las ka ja saime u\u0308he mo\u0303nusa pa\u0308eva koos veeta. Neid hetki on lihtsalt nii va\u0308he, kus see vo\u0303imalik on. Love you all!"}, {"text_idx": "#000011", "text": "TwilightJuly 9, 2021 at 11:55 PMKa\u0308isin ka laste EMOs, mu 1a kukkus vastu teravat voodi nurka enda ko\u0303rvalesta pooleks, kui EMOst sisse astusin siis u\u0308ks ta\u0308di so\u0303bralikult ku\u0308sis mis juhtus ja nutt kurgus u\u0308tlesin, et kukkus ko\u0303rva katki ja niigi raske oli oma tunnetega toime tulla. Ja siis seal EMOs see registratuuri mutt oli ha\u0308sti ku\u0308lm ja ebameeldiv. Ma pu\u0308u\u0308dsin talle selgeks teha, et maja nr on 2/2 ja korter 22 selle peale po\u0308o\u0308ritas silmi, u\u0308sna raske oli sest ta oli venelane. O\u0303nneks need kes last o\u0303mblesid olid enamva\u0308hem toredad, aga ikkagi on sellest laste EMOst mo\u0303ru maik suus. ReplyDeleteRepliesReply"}, {"text_idx": "#000012", "text": "\"Mitte keegi ei tule meid pa\u0308a\u0308stma!\""}]